Hermione Granger

Hermione Jean Granger es un personage, un amica de Harry Potter in le serie Harry Potter scribite per J. K. Rowling. In le libros illa, Ron Weasley, e Harry Potter repetitemente salva Hogwarts, le mundo magic, e mesme le mundo libere. Illa es multo intelligente. 

Nascite le 19 de septembre 1979, illa es un mugglegenite, un persona con potentia magic de un familia de muggles (i.e. un familia que non ha magos o magas). Ambe de su parentes son dentistas, e Hermione pare ser lor sol infante.

In le prime libro, Harry Potter e le Petra Philosophal, le prime vice que illa appare es in le Hogwarts Express, le traino que transporta le studentes de Hogwarts al schola, ubi illa incontra Harry e Ron, qui alsi son viagiante a Hogwarts pro lor prime anno in le schola. Illa explica a illes que necun altere persona in su familia es magic e que ante que su dece-prime die natal, quando illa ha recipite le littera de Hogwarts que ha invitate illa a ser un studente, illa non ha realizate que le cosas peculiar que illa faceva era causate per magia.

Al arrivar al schola Hermione, Harry, e Ron son assignate al mesme domo, Gryffindor, ma illa non es lor amica usque Halloween, le vigilia de omne sanctos (October 31) quando le tres disfacer un troll.

Post esto, illa, Ron e Harry son amicos forte, e illa e Ron assiste Harry in cata libro del serie.

In le secunde libro, Harry Potter e le Camera de Secretos, alcun nascite-muggles in Hogwarts son paralysate mysteriosemente e Harry, Ron, e Hermione suspecta que Draco Malfoy es responsibile. Hermione face qualcun "Potion Polysucco" que pote metamorphosa le tres amicos pro facer que illes simila tres Slytherines que son amicos de Draco, sperante que Draco va confessar su complicitate.

Le doses que illa face pro Harry e Ron functiona e le pueros son transformate pro le duration de un hora a replicas del Slytherines Crabbe e Goyle (e discopera que Draco non sape necuno del paralysis), ma Hermione ha facite un error in su proprie dose. Le capillo que illa ha usate in su dose non era del Slytherin Millicent Bulstrode ma de un catto. Hermione es transformate a un catta anthropomorphic e necessita plure septimanas de recuperation pro restituer su aspecto normal.

Depost, quando Hermione ipse es paralysate, Harry e Ron discopera un pagina in su mano que illa ha evellite de un libro. Le pagina indica que le paralysis es causate per un Basilisk, un serpente gigante e malevolente. Harry occide le Basilisk e Hermione e le altere victimas paralysate son restaurate a sanitate per un potion de mandragoras magic.

In le tertie romance, Harry Potter e le Prisionero de Azkaban, Hermione es un studente in tan multe classes que Harry e Ron non comprehende como illa pote, porque alcun classes son in session al mesme tempore como alteres. Al fin illos discoperi que illa ha authorisation a usar un objecto magic appellate un tornator de tempore. Isto es un parve sabliero que pote cambia su periodo de tempore a illo de un hora previe.

In le quarte romance, Harry Potter e le Calice de Foco Hogwarts ha studentes-visitante de duo altere scholas de magia qui passa le anno a Hogwarts. Uno es le studente bulgare Victor Krum, un jocator famose e popular de Quidditch qui, al etate jovene de solmente 17 annos, le membro del, es un membro del equipa de Quidditch national de Bulgaria. 

Krum cortesa Hermione romanticamente, e le duo va como un par a un ballo, que multo displace le jelose Ron. Al fin del anno Victor Krum retorna a Europa est.

In le epilogio del septime libro, Harry Potter e le Reliquias del Morte, que occurre 19 annos post le previe capitulo, Hermione e Ron son maritate e ha un filia, Rose, e un filio, Hugo.

Categoria:Personages de Harry Potter